पुणे: \"मेरे पति निर्दोष हैं, वह सिर्फ इसलिए रेप के दौरान मोबाइल से वीडियो बना रहे थे ताकि अपने सीनियर को इस गलत काम का सबूत दे सके।\" यह कहना है इंफोसिस रेप कांड में गिरफ्तार प्रकाश महाडिक की पत्नी स्वपना महाडिक का। प्रकाश पर इंफोसिस की कैंटीन में काम करने वाली महिला कर्मचारी संग रेप के दौरान मोबाइल से वीडियो बनाने का आरोप है। पुलिस ने इस मामले में मुख्य आरोपी परितोष बाघ(21) के साथ प्रकाश को भी गिरफ्तार किया है।
आरोपी की पत्नी ने क्या कहा?
- मेरे पति महिलाओं का सम्मान करते हैं, रविवार की घटना को लेकर उन्होंने मुझे बताया था कि सबूत इकट्टा करने के लिए उन्होंने मोबाइल से क्लिप बनाई थी।
- उन्होंने दोनों को टॉयलेट में आपत्तिजनक स्थिति में देखा था।
- वह सोमवार को पूरे मामले की जानकारी अपने सीनियर को देने वाले थे, लेकिन इससे पहले ही वह गिरफ्तार हो गए।
- पिछले सप्ताह उनकी लड़ाई कुछ युवकों संग हुई थी जो एक महिला की पिटाई का प्रयास कर रहे थे।
- अगर मेरे पति इसमें दोषी सिद्ध होते हैं तो उन्हें कड़ी सजा मिलनी चाहिए।
भाई भी आया बचाव में
प्रकाश महाडिक के भाई महेंद्र ने भी उसका बचाव करते हुए कहा है,\"मेरे भाई शराब तक नहीं पीता, फिर इस तरह की हरकत करना तो दूर की बात है। मैं भी उसी जगह पर 2 साल तक काम कर चुका हूं, मुझे पूरा इलाके के बारे में पता है। मेरा भाई पिछले 6 साल से वहां काम कर रहा है और बेहतरीन काम के लिए उसे कई बार अवार्ड भी दिया गया।\" आगे महेंद्र ने बताया कि,\"कैंटीन बी3 बिल्डिंग में है और यह घटना बी12 बिल्डिंग में घटी। कैंटीन में भी टॉयलेट है अगर आरोपी को उसके साथ ऐसी हरकत करनी थी तो वह इतना बड़ा रिस्क क्यों लेता।\"
क्या है मामला?
- 25 साल की पीड़िता इंफोसिस के फेज वन कैम्पस की कैंटीन में कैशियर है।
- 27 दिसंबर को वह नाइट शिफ्ट में थी। सुबह 5.30 बजे जब वह वॉशरूम गई तो उसके साथ रेप हुआ।
- हाउस-कीपिंग स्टाफ के दो लोगों ने उससे रेप किया था।
महिला ने और क्या कहा?
- पीड़िता और उसके पति यवतमाल के रहने वाले हैं और जॉब के लिए पिछले साल ही पुणे आए थे।
- पीड़िता ने बताया, \'\'अब मैं पुणे में नहीं रहना चाहती। इस शहर ने मेरी जिंदगी बर्बाद कर दी। लेकिन मैं अपनी लड़ाई लड़ूंगी और गुनहगारों को सजा दिलवा कर रहूंगी।\'\'
\'कंपनी ने नहीं की मदद\'
पीड़िता ने कहा, \'\'घटना के बाद मैंने अपने पति को फोन कर बुलाया। वे मुझे ले गए। इससे पहले मैंने इस घटना के बारे में वहां फीमेल गार्ड को बताया। लेकिन मदद नहीं मिली।\'\'
- \'\'कंपनी के कुछ अफसरों से जब मैंने शिकायत की थी, तो उन्होंने कहा कि आप अभी घर जाओ और अगले दिन आना तो इस बारे में बात करेंगे।\'\'
- पुलिस ने कहा कि घटना की गंभीरता को देखते हुए कंपनी को तुरंत अप्रोच करना चाहिए था।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva